open-index/open-wikipedia-markdown huggingface dataset:
Koulou

**Koulou** on maalaiskunta Kayesin alueen Kitan piirissä Malissa. Sen keskuskylä Balia (Baléa) sijaitsee lähellä Guinean rajaa noin 170 kilometriä Kitasta lounaaseen. Kunnassa on 10&nbsp;500 ja keskuskylässä 3&nbsp;100 asukasta (vuonna 2009).

## Maantiede ja ilmasto
Kouloun kunnan pinta-ala on 1&nbsp;694 neliökilometriä. Se rajoittuu pohjoisessa Kitan piirin Kokofatan ja Gadougou I:n, idässä Gadougou II:n ja lännessä Kéniéban piirin Kouroukoton kuntiin sekä etelässä Guineaan. Maisemaa leimaavat Fouta Djallonin reuna-alueen harjanteet. Kunta rajoittuu lännessä Bafingiin ja etelässä sen sivujokeen Baléen.

Seutu kuuluu Sudanin vyöhykkeeseen. Vuotuinen sademäärä on 600–1&nbsp;000 millimetriä. Kasvillisuus on varsin runsasta.

## Asutus
Kuntaan kuuluu kymmenen kylää. Asukkaat ovat etupäässä mandinkoja ja fulbeja. Noin 80 % on muslimeja, 15 % animisteja ja 5 % kristittyjä.

## Liikenne, talous ja palvelut
Baléasta on huonokuntoinen tieyhteys Sagabariin. Kylien välillä on vain polkuja ja reittejä. Liikennevälineitä ovat autot, moottoripyörät ja polkupyörät.

Seudun pääelinkeinot ovat kaskeamiseen perustuva maanviljely ja kiinteään laiduntamiseen perustuva karjanhoito. Tärkeimmät viljelykasvit ovat durra, maissi, lehmänpapu, riisi, maapähkinä ja puuvilla. Puutarhaviljely tuottaa bataattia, banaaneja, meloneja, munakoisoa, tupakkaa, sipulia, okraa, chiliä ja maniokkia. Hedelmätarhoissa kasvatetaan mangoja, appelsiineja ja cashewpähkinöitä. Tuotantoeläimiä ovat naudat, lampaat, vuohet, aasit ja siipikarja. Alueella laiduntavat myös pohjoisesta Niorosta, Sahelin alueelta, Mauritaniasta ja Senegalista paimennetut karjalaumat. Keräilyn kohteena ovat voipuun, nerepuun, apinanleipäpuun, senegalinkumiliaanin ja tambopuun hedelmät. Metsiä hyödynnetään myös polttopuuna ja puutavarana. Kalastuksen merkitys on vähäinen.

Jokaisessa kylässä on useita kauppoja ja neljässä kylässä pidetään viikoittaiset markkinat. Käsityöläiset valmistavat erilaisia käyttöesineitä. Kunnasta lähdetään ansiotöihin lähiseudun kultakaivoksille.

Kaikissa kylissä on alakoulu ja Baléassa on myös yläkoulu. Lisäksi on kaksi koulutus- ja kehittämiskeskusta (CED) ja kaksi alakoulutasoista madrasaa. Baléassa ja Kabeléassa on tasoltaan vaatimattomat kunnalliset terveyskeskukset. Vesihuolto käsittää porakaivoja, vesiposteja ja Baléan vesitornin. Se kattaa 40 % tarpeesta. Orangen matkapuhelinverkko on lähinnä vain keskuskylässä. Kunnassa ei ole sähköverkkoa.

## Matkailu
Kunnassa on vesistöihin ja luoliin liittyviä nähtävyyksiä. Matkailu on toistaiseksi täysin kehittymätöntä.

## Lähteet
Vähätjärvet

**Vähätjärvet**  ovat Pirkanmaalla Kangasalla Kauppilassa sijaitsevat kaksi vierekkäistä järveä Laipanmaan metsäalueen reunalla.

## Maantietoa
Järvet sijaitsevat Laipanmaan metsäalueella Rummakonvuoren ja Vähäjärvenvuoren välissä. Eteläisemmän Vähäjärven pinta-ala on 2,9 hehtaaria. Se on 300 metriä pitkä ja 150 metriä leveä, ja sen rantaviivan pituus 0,71 kilometriä. Pohjoisemman Vähäjärven pinta-ala on 2,59 hehtaaria, pituus on 300 metriä ja leveys 150 metriä. Sen rantaviivan pituus on 0,74 kilometriä.

Järvillä ei ole kartan mukaan saaria. Eteläisen järven rantaan on rakennettu kaksi vapaa-ajan asuntoa, ja poisten järven rantaan yksi. Niille johtaa tie Välimaan kylästä.

## Vesistösuhteet
Järvet sijaitsevat Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Mallasveden ja Pälkäneveden alueeseen (35.71), jonka Sappeenjärvenojan valuma-alueeseen (35.716) ne kuuluvat. Eteläisen järven vedenpinnan korkeus on 138,7 metriä mpy, mikä on kaksikymmentä senttimetriä korkeampi kuin pohjoisemmalla järvellä. Ne on yhdistetty väliojalla ja pohjoisemmasta järvestä on laskuoja Isoon Saarijärveen. Se laskee Sappeenjärven kautta Pälkäneveden Jouttesselän Hiukonlahteen.

## Lähteet
Kultainen Venla 2017

**Kultainen Venla 2017** oli järjestyksessään kahdeksas Kultainen Venla -palkintogaala, jossa jaettiin palkintoja vuoden 2017 parhaille suomalaisille televisio-ohjelmille ja niiden tekijöille. Gaala järjestettiin 12. tammikuuta 2018 Kansallisoopperassa. Eniten palkintoja sai draamasarja *[[Myrskyn jälkeen (televisiosarja)|Myrskyn jälkeen]]* kolmella Venlalla.

Ehdokkaat julkistettiin 12. joulukuuta 2017ja yleisöäänestykset finalistit paljastettiin 10. tammikuuta 2018. Gaalan juonsi toimittaja Vappu Pimiä ja musiikki esiintyjänä nähtiin Kalevauva.fi.

## Voittajat ja ehdokkaat
Voittajat on listattu ensimmäisenä ja merkitty kaksoisristillä ().

### Ohjelmat

### Tekijät

### Yleisöpalkinnot

### Elämäntyöpalkinnot
* Eila Roine
* Kari Salmelainen

## Lähteet

## Aiheesta muualla
* KultainenVenla.fi 
* Televisioakatemia.fi
Kuusla

**Kuusla** on suomalainen sukunimi, joka on muun muassa seuraavilla henkilöillä:

*Arvo Kuusla (vuoteen 1935 *Granlund*, 1907–1960), näyttelijä ja SF:n järjestäjä
*Emil Kuusla (s. 2005), jääkiekkoilija
*Irja Kuusla (o.s. *Digert*, 1904–1988), näyttelijä, Arvo Kuuslan puoliso
*Matti Kuusla (*Pikkis*, vuoteen 1935 *Granlund*, 1933–2018), näyttelijä ja käsikirjoittaja, Arvo ja Irja Kuuslan poika
*Mauno Kuusla (vuoteen 1935 *Granlund*, 1931–2013), kuvaaja, Arvo ja Irja Kuuslan poika.
Seppo Kohvakka

**Seppo Ilmari Kohvakka** (6. lokakuuta 1946 Haukivuori – 18. syyskuuta 2014 Kerava) oli suomalainen laulaja-lauluntekijä, evankelista ja pastori. Ennen uskoontuloaan 1970-luvulla Kohvakka tunnettiin rocklaulajana taiteilijanimellä **Dave**. Hän tuli uskoon helluntaiherätyksen piirissä vuonna 1978. Kohvakan tunnetuin hengellinen levytys on kappale "Taivaan Isä pitää huolta lapsistaan" vuodelta 1979.

Kohvakan hengellinen musiikki oli folk- ja country-tyylistä. Äänensä vuoksi häntä kutsuttiin myös "gospelin Tapio Rautavaaraksi". Dave-taiteilijanimellä Kohvakalta julkaistiin pop-/rock-albumi Mitä sisälläni on (1972) sekä puolisen tusinaa singleä. Vuodesta 1999 saakka Kohvakka toimi Keravan Cityseurakunnan pastorina. Nuorempana hän työskenteli myös kameramiehenä Ylellä.

Seppo Kohvakan viimeinen leposija on Keravan hautausmaalla.

## Albumeja
* *Kotitiellä* (1979)
* *Milloinkaan yksin en jää* (1981)
* *Terveisiä Isältä!* (1983)
* *Elonaikaan* (1985)
* *Anna meille enkeleitä* (1988)
* *Kirja, kitara ja mies* (1989)
* *Kootut parhaat* (1990)
* *Nousun aika* (1993)
* *Paras on edessä* (2004)
* *Isältä pojalle* (2010)

## Lähteet

## Aiheesta muualla
* 
* 
*
Albanian kansalliskirjasto

**Albanian kansalliskirjasto** ( lyh. BKSh, ) on Albanian pääkaupungissa Tiranassa toimiva maansa kansalliskirjasto. 

Kansalliskirjasto perustettiin vuonna 1920 ja sen toiminnot avattiin virallisesti 10. joulukuuta 1922.  Kirjasto on Albanian turismi-, kulttuuri-, nuoriso- ja urheiluministerön alainen valtiollinen laitos. Kansalliskirjasto toimii nykyään kaupungin keskustassa, Skanderbegin aukion laidalla sijaitsevassa, vuonna 1963 valmistuneessa Tiranan kulttuuripalatsissa yhdessä maan kansallisoopperan ja -baletin kanssa.

Maaliskuun 2015 lopussa kansalliskirjaston kokoelmiin kuului 1,170 miljoonaa nimikettä.

## Lähteet

## Aiheesta muualla
*IFLA World Report - Albania (The International Federation of Library Associations and Institutions)   (ifla-world-report.org)
*Collections/ National Library of Albania  (theeuropeanlibrary.org)
Karaurus

**Karaurus** on sukupuuttoon kuollut pyrstösammakoiden suku, joka eli myöhäisellä jurakaudella nykyisessä Kazakstanissa. Se oli noin 20 senttiä pitkä. *Karaurus* on yksi vanhimmista tunnetuista pyrstösammakoista. Se muistutti nykyisiä pyrstösammakoita rakenteeltaan, ja oletettavasti myös elintavoiltaan. Sen uskotaan olleen hyvä uimari, joka saalisti ravinnokseen etanoita, matoja, äyriäisiä ja hyönteisiä.

## Lähteet
* 

### Viitteet
Vuoluhevonen

**Vuoluhevonen** on työpenkki, joka on käytännöllinen etenkin kaksikahvaisella vuoluraudalla työskenneltäessä. 

Vuoluhevonen on penkki, jonka toisessa päässä on viisto taso työstettävää kappaletta varten. Viiston tason yläpuolella oleva liikkuva "pää" puristaa työstettävän kappaleen tiukasti tasoa vasten. Vuolija istuu hajareisin penkille ja painaa jalallaan poljinta, joka lukitsee leuan paikalleen. Vuoluraudasta pidellään kaksin käsin kiinni ja sillä vuollaan itseen päin.

Vuoluhevosen etu höyläpenkkiin nähden on työskentelyn sujuvuus. Työstettävänä olevan puukappaleen voi irrottaa hetkessä löysäämällä jalalla polkimesta ja asettaa sen nopeasti uuteen asentoon.

## Lähteet

## Aiheesta muualla
Mambo!

**Mambo!** on perulaisen sopraanon Yma Sumacin viides albumi. Albumin julkaisi Capitol Records -levy-yhtiö vuonna 1954. Suurin osa kappaleista on Sumacin aviomiehen Moisés Vivancon säveltämiä.

## Kappaleet

Alkuperäinen 10″ versio sisälsi kahdeksan kappaletta. ”Goomba Boomba”, ”Cha Cha Gitano” ja ”Carnavalito Boliviano” lisättiin vuoden 1955 LP-julkaisuun.

## Arvostelut
*AllMusic: 

## Lähteet
Italian ympäriajo 1909

**Italian ympäriajo 1909** oli ensimmäinen maantiepyöräilyn Italian ympäriajo.

Kilpailu sai alkunsa kun italialainen urheilulehti La Gazzetta dello Sport ilmoitti 7. elokuuta 1908 koko sivun otsikolla järjestävänsä keväällä 1909 Italian ympäriajon, Giro d'Italian. Lehti mainosti tapahtuman olevan tärkein ja suosituin kansainvälinen pyöräilytapahtuma.

Kilpailun lähtö tapahtui 13. toukokuuta 1909 Milanosta. Kilpailussa oli 8 etappia, ja sen kokonaispituus oli 2 447 kilometriä. Ensimmäisen Italian ympäriajon voitti Luigi Ganna, toiseksi tuli Carlo Galetin ja kolmanneksi Giovanni Rossignoli. He olivat kaikki italialaisia. Kilpailussa hylättiin neljä kilpailijaa, jotka olivat matkustaneet osan kilpailureitistä junalla.

## Lähteet
Australian avoin tennisturnaus 2018 – miesten kaksinpeli

Roger Federer oli turnauksen puolustava voittaja ja uusi voittonsa saavuttaen jo uransa 20:nnen ja Australian avoimissa kuudennen voittonsa.

## Sijoitetut pelaajat


# Rafael Nadal *(puolivälierät, luovutus)*
# **[[Roger Federer]]** **(mestari)**
# Grigor Dimitrov *(puolivälierät)*
# Alexander Zverev *(3. kierros)*
# Dominic Thiem *(4. kierros)*
# *[[Marin Čilić]]* *(loppuottelu)*
# David Goffin *(2. kierros)*
# Jack Sock *(1. kierros)*
# Stanislas Wawrinka *(2. kierros)*
# Pablo Carreño Busta *(4. kierros)*
# Kevin Anderson *(1. kierros)*
# Juan Martín del Potro *(3. kierros)*
# Sam Querrey *(2. kierros)*
# Novak Đoković *(4. kierros)*
# Jo-Wilfried Tsonga *(3. kierros)*
# John Isner *(1. kierros)*
# Nick Kyrgios *(4. kierros)*
# Lucas Pouille *(1. kierros)*
# Tomáš Berdych *(puolivälierät)*
# Roberto Bautista Agut *(1. kierros)*
# Albert Ramos *(3. kierros)*
# Milos Raonic *(1. kierros)*
# Gilles Müller *(3. kierros)*
# Diego Schwartzman *(4. kierros)*
# Fabio Fognini *(4. kierros)*
# Adrian Mannarino *(3. kierros)*
# Philipp Kohlschreiber *(1. kierros)*
# Damir Džumhur *(3. kierros)*
# Richard Gasquet *(3. kierros)*
# Andrei Rubljov *(3. kierros)*
# Pablo Cuevas *(2. kierros)*
# Mischa Zverev *(1. kierros, luovutus)*


## Kaavio

### Loppukierrokset

### Kaavion yläosa

#### Lohko 1

#### Lohko 2

#### Lohko 3

#### Lohko 4

### Kaavion alaosa

#### Lohko 5

#### Lohko 6

#### Lohko 7

#### Lohko 8

## Lähteet
* Main draw 

### Viitteet
Australian avoin tennisturnaus 2018 – naisten kaksinpeli

Serena Williams oli turnauksen puolustava voittaja, mutta hän ei osallistunut turnaukseen tänä vuonna.

Turnauksen voitti ensimmäisen Grand Slam -voittonsa saavuttanut Caroline Wozniacki.

## Sijoitetut pelaajat


# Simona Halep *(loppuottelu)*
# **[[Caroline Wozniacki]]** **(mestari)**
# Garbiñe Muguruza *(2. kierros)*
# Elina Svitolina *(puolivälierät)*
# Venus Williams *(1. kierros)* 
# Karolína Plíšková *(puolivälierät)*
# Jeļena Ostapenko *(3. kierros)*
# Caroline Garcia *(4. kierros)*
# Johanna Konta *(2. kierros)*
# Coco Vandeweghe *(1. kierros)*
# Kristina Mladenovic *(1. kierros)*
# Julia Görges *(2. kierros)*
# Sloane Stephens *(1. kierros)*
# Anastasija Sevastova *(2. kierros)*
# Anastasija Pavljutšenkova *(2. kierros)*
# Jelena Vesnina *(2. kierros)*
# Madison Keys *(puolivälierät)*
# Ashleigh Barty *(3. kierros)*
# Magdaléna Rybáriková *(4. kierros)*
# Barbora Strýcová *(4. kierros)*
# Angelique Kerber *(välierät)*
# Darja Kasatkina *(2. kierros)*
# Darja Gavrilova *(2. kierros)*
# Dominika Cibulková *(1. kierros)*
# Peng Shuai *(1. kierros)*
# Agnieszka Radwańska *(3. kierros)*
# Petra Kvitová *(1. kierros)*
# Mirjana Lučić-Baroni *(2. kierros)*
# Lucie Šafářová *(3. kierros)*
# Kiki Bertens *(3. kierros)*
# Jekaterina Makarova *(1. kierros)*
# Anett Kontaveit *(4. kierros)*


## Kaavio

### Loppukierrokset

### Kaavion yläosa

#### Lohko 1

#### Lohko 2

#### Lohko 3

#### Lohko 4

### Kaavion alaosa

#### Lohko 5

#### Lohko 6

#### Lohko 7

#### Lohko 8

## Lähteet
* Main draw 

### Viitteet
Siby

**Siby** on maalaiskunta ja sen keskuskylä Koulikoron alueen Katin piirissä Malissa. Se sijaitsee Mandinguevuorten juurella 50 kilometriä Bamakosta lounaaseen. Kunnassa on 24&nbsp;300 ja keskuskylässä 7&nbsp;500 asukasta (vuonna 2009).

Sibyn kunnan pinta-ala on 1001 neliökilometriä. Se rajoittuu kaakossa Katin piirin Bancoumanan, idässä Mandén, pohjoisessa Dombilan ja Bossofalan, lännessä Sobran ja lounaassa Kangaban piirin Narénan kuntiin. 

Kunnan keski- ja pohjoisosassa kohoavat Mandinguevuoret ja eteläosa on tasankoa. Vesistöjä ovat Ballé, Banguifolo, Koro-Korodji, Marambafolo, Faragueba folo ja Boroboro. Luonnonvarainen kasvillisuus on metsäsavannia.

Kuntaan kuuluu 21 kylää. Asukkaat ovat etupäässä mandinkoja. Lisäksi on fulbeja, bambaroita, markoja, dogoneja ja boboja.

Sibyn kautta kulkee Bamakosta Guinean rajalle johtava maantie RN5. Seudun pääelinkeinot ovat maanviljely ja karjanhoito. Lisäksi harjoitetaan käsityöammatteja ja kaupankäyntiä sekä hyödynnetään metsiä ja Sibyn ja Kalassan hiekka- ja soraesiintymiä.

Siby on Bamakon lähistön tärkein matkailukohde. Matkailijoita houkuttelevat Mandinguevuorten kalliomuodostelmat, luolat ja vesiputoukset, paikallinen kansankulttuuri ja ulkoilumahdollisuudet. Kunnassa on hotelleja ja muita matkailupalveluja.

## Lähteet
Heikki Lääkkölä

**Heikki Johannes Lääkkölä** (s. 26. helmikuuta 1953 Karunki) on suomalainen toimittaja, joka työskenteli pitkään *[[Pohjolan Sanomat]]* -lehdessä, myös päätoimittajana.   

Heikki Lääkkölä syntyi maanviljelija Pentti Lääkkölän ja emäntä Maire Orpanan perheeseen. Hänen puolisonsa vuodesta 1977 on opettaja Päivi Koskenranta. Lääkkölä tuli ylioppilaaksi 1972 ja valmistui yhteiskuntatieteiden maisteriksi Tampereen yliopistosta 1981. Hän työskenteli *Pohjolan Sanomien* toimitussihteerinä 1977–1981, taloustoimittajana  1981–1985 ja uutispäällikkönä 1985–1996. Lehden päätoimittajaksi hänet nimitettiin 1996. Lääkkölä jättäytyi pois lehden palveluksesta vuonna 2014, jäädäkseen myöhemmin eläkkeelle.

## Lähteet
Salla Huovinen

**Salla Huovinen** (o.s. **Suhonen**, s. 9. toukokuuta 1969) on suomalainen pesäpalloilija, joka pelasi vuosina 1990–1999 222 ottelua naisten pääsarjatasolla. Hänen kasvattajaseuransa on Puurtilan Kisa-Pojat.

Huovinen on pesäpallon kaksinkertainen Suomen mestari vuosilta 1991 ja 1999. Hänet on valittu vuoden lukkariksi vuosina 1996–1999. Pääsarjatasolla Huovinen edusti neljää eri seuraa: Ikaalisten Tarmoa, Ylihärmän Pesis-Junkkareita, Viinijärven Urheilijoita ja Siilinjärven Pesistä. Huovinen sai myös kaksi kertaa Kultainen räpylä -palkinnon.

Uran loppusaldo oli 222 ottelua ja niissä 25 kunnaria, 239 lyötyä ja 221 tuotua juoksua. Kärkilyöntejä hänelle kertyi 989. Ensimmäisen ottelunsa Suhonen pelasi 6. toukokuuta 1990 Ikaalisten Tarmon kohdatessa kotonaan Siilinjärven. Tarmon murskavoittoon päättyneessä ottelussa Suhonen kirjautti myös ensimmäisen lyödyn sekä tuodun juoksunsa.

## Lähteet
* http://www.pesis.fi/
* Puurtilan Kisa-Poikien nettisivut

### Viitteet
Australian avoin tennisturnaus 2018 – naisten nelinpeli

Bethanie Mattek-Sands ja Lucie Šafářová olivat puolustava mestaripari, mutta Mattek-Sands ei voinut osallistua turnaukseen tänä vuonna. Šafářová pelasi Barbora Strýcován kanssa, ja he hävisivät puolivälierissä Hsieh Su-weille ja Peng Shuaille.

## Sijoitetut pelaajat


# Latisha Chan /  Andrea Sestini Hlaváčková *(puolivälierät)*
# Jekaterina Makarova /  Jelena Vesnina *(loppuottelu)*
# Ashleigh Barty /  Casey Dellacqua *(2. kierros)*
# Lucie Šafářová /  Barbora Strýcová *(puolivälierät)*
# **[[Tímea Babos]] /  [[Kristina Mladenovic]] (mestarit)**
# Gabriela Dabrowski /  Xu Yifan *(puolivälierät)*
# Kiki Bertens /  Johanna Larsson *(1. kierros)*
# Hsieh Su-wei /  Peng Shuai *(välierät)*
# Andreja Klepač /  María José Martínez Sánchez *(1. kierros)*
# Irina-Camelia Begu /  Monica Niculescu *(välierät)*
# Shūko Aoyama /  Yang Zhaoxuan *(3. kierros)*
# Raquel Atawo /  Anna-Lena Grönefeld *(3. kierros)*
# Nicole Melichar /  Květa Peschke *(3. kierros)*
# Chan Hao-ching /  Katarina Srebotnik *(3. kierros)*
# Alicja Rosolska /  Abigail Spears *(2. kierros)*
# Barbora Krejčíková /  Kateřina Siniaková *(3. kierros)*


## Kaavio

### Loppukierrokset

### Kaavion yläosa
#### Lohko 1

#### Lohko 2

### Kaavion alaosa
#### Lohko 3

#### Lohko 4

## Lähteet
* Main draw
Maltan kansalliskirjasto

**Maltan kansalliskirjasto** (, ) on Maltan pääkaupungissa Vallettassa, Misraħ ir-Repubblika -aukion laidalla toimiva maansa kansalliskirjasto.

Kansalliskirjaston kokoelma sai alkunsa vuonna 1555. Vuonna 1649 kirjaston ydinkokoelmalle osoitettiin kirjastohuone paikallisen Pyhän Johanneksen kirkon rukoushuoneen (sakastin) yhteydestä. Vuonna 1760 ritari Louis Guérin de Tencinin hankki 9700 teoksen kirjakokoelman, ja avasi jo seuraavana vuonna julkisen kirjaston Vallettan *Il Forfantone* -rakennuksessa, jossa molempien kokoelmien kirjoja oli esillä. Oman *Bibliotheca*na tunnetun rakennuksen kokoelmille suunnitteli Stefano Ittar vuonna 1786; rakennus valmistui vuonna 1796. Ranskan miehityksen johdosta kirjastorakennus vihittiin käyttöönsä kuitenkin vasta 4. kesäkuuta 1812.

## Lähteet

   
## Aiheesta muualla

*IFLA World Report - Malta (The International Federation of Library Associations and Institutions)   (ifla-world-report.org)
Wiradhurin kieli

**Wiradhuri** on pama-nyungalainen kieli Wiradhuric-alaryhmässä. Sen puhuma-alue kattaa suurehkon maa-alueen Uuden Etelä-Walesin osavaltion keskiosissa. Kieli on Australian Wiradhurin kansan perinteinen kieli. Kielen puhujamäärä on ollut nousussa ja vuoden 2021 väestölaskennan mukaan puhujia oli 1479. Ennen eurooppalaisten saapumista puhujamääräksi arvioitiin jopa 12 000. Merkittäviä wiradhurin tutkijoita ovat olleet muun muassa Stan Grant ja John Rudder. 

Wiradhurin katsotaan olevan lähes kuollut kieli eikä sillä ole tunnettuja murteita. Sen lähimmät sukulaiskielet ovat ngiyambaa ja yuwaalaraay-gamilaraay. Kielellä ei ole virallista kirjallista standardia.

*Yindyamarra* on keskeinen käsite wiradhurin puhujien keskuudessa. Sillä ei ole yhtä tyhjentävää käännöstä, mutta se tarkoittaa esimerkiksi "kunnioittaa", "ottaa vastuuta" tai "kohtelias". Sen sijaan kielestä puuttuvat muun muassa hyvästelyyn viittaavat sanonnat. Tätä ilmiötä tavataan monissa muissakin Australian alkuperäiskielissä. 

## Elvytystyö
Wiradhurin elvytystyö on käynnissä, ja kieltä opetetaan kouluissa. Myös wiradhurinkielinen paikallisnimistö on edelleen yleisessä käytössä.

Maaliskuussa 2015 Uuden Etelä-Walesin varapääministeri Troy Grant piti kansallispuolueen paikallisosaston kampanjatilaisuudessa lyhyen puheen wiradhuriksi. Tapaus oli siinä mielessä poikkeuksellinen, että Grant itse ei ole taustaltaan aboriginaali, vaan oppi kieltä työskennellessään poliisina. 

## Fonologia

### Konsonantit

Lähde:

### Vokaalit

Lähde:

## Kielioppi ja sanasto
Lukusanat 1–10 wiradhuriksi:

## Lähteet

* 

### Viitteet
Woleain kieli

**Woleai** on Woleain saaren ja ympäröivien pienempien saarten pääkieli Mikronesian liittovaltion Yapin osavaltiossa. Woleai on chuukilainen kieli. Yksi sen lähimmistä sukukielistä on mapia. Vuonna 2010 woleailla oli 1631 puhujaa. Yapin osavaltion mukaan kaikki sen kotoperäiset kielet, woleai mukaan lukien, ja englanti ovat osavaltion virallisia kieliä.

Kieltä kirjoitetaan latinalaisin aakkosin. 1900-luvun puoleen väliin asti käytettiin myös Karoliinien tavukirjoitusta. Raamatun käännösprosessin on kerrottu olevan käynnissä.

## Fonologia

### Konsonantit

Lähde:

### Vokaalit

Lähde:

## Kielioppi ja sanasto
Lukusanat 1–10 woleaiksi:

Lainasanoja woleiaihin on tullut muun muassa englannista, japanista, espanjasta ja saksasta, joista japanilaisia lainasanojen määrä on kaikkein huomattavin.

## Lähteet

* 

### Viitteet
Marja Nuuttila-Helenius

**Marja Nuuttila-Helenius** (28. elokuuta 1932 Helsinki – 4. maaliskuuta 2016) oli suomalainen arkkitehti, joka teki pääosan urastaan toimiston Castrén–Jauhiainen–Nuuttila (myöhemmin CJN Oy) osakkaana. Hän oli mukana pääsuunnittelijana tai suunnitteluryhmän jäsenenä muun muassa Lappeenrannan kaupungintalon (1983), Espoon virastotalon ja kaupungintalon, Pasilan virastokeskuksen (1982), Pasilan rautatieaseman (1990, purettu 2017) ja Kauppakeskus Kluuvin suunnittelussa.

Marja Nuuttila-Helenius syntyi Helsingissä ja valmistui Teknillisen korkeakoulun arkkitehtuuriosastolta vuonna 1959. Hän työskenteli eri arkkitehtitoimistoissa, kunnes vuonna 1964 pääsi Viljo Revellin toimistoon. Revellin kuoleman jälkeen sen toimintaa jatkoivat osakkaina Heikki Castrén, Juhani Jauhiainen ja Marja Nuuttila-Helenius ensin nimellä Heikki Castrén & Co, vuodesta 1972 nimellä Castrén–Jauhiainen–Nuuttila ja vuodesta 1974 nimellä CJN Oy. 

Nuuttila-Helenius toimi vastaavana suunnittelijana Naisarkkitehtien yhdistys Architectan vuonna 1982 Helsingin kaupungin taidemuseossa järjestämässä suomalaisten naisarkkitehtien näyttelyssä, joka kiersi myös Saksassa, Irlannissa, Ruotsissa ja Yhdysvalloissa.

Marja Nuuttila-Helenius jäi pois työelämästä vuonna 1988. Hän oli naimisissa Antti Heleniuksen kanssa. He omistivat Salon Muurlassa sijaitsevan Pullolan kartanon. Nuuttila-Helenius oli Galleria Anhavan perustajaosakas yhdessä Ilona Anhavan kanssa.

## Kohteita

Tiedosto:Espoon kaupungintalo.jpg|Espoon kaupungintalo (1971—2022)
Tiedosto:Omnia Espoon keskus Lakelankatu.jpg|Espoon hotelli- ja ravintolaopisto
Tiedosto:Pasilan aseman halli.JPG|Pasilan rautatieasema (1990—2017)


## Lähteet

## Aiheesta muualla
* Marja Nuuttila-Helenius, Naisten ääni -sivusto
Vieraella

**Vieraella** on sukupuuttoon kuollut sammakkolaji, joka eli varhaisjurakaudella nykyisessä Argentiinassa. Se oli noin kolme senttiä pitkä ja anatomialtaan hyvin samankaltainen kuin nykyiset sammakot.

## Lähteet
City of Slaughter

__NOTOC__
**City of Slaughter** on Clandestine Blazen yhdeksäs studioalbumi, joka julkaistiin 12. helmikuuta 2017 levymerkillä Northern Heritage. Albumi on samalla black metal -levy-yhtiö Northern Heritagen sadas julkaisu.

## Vastaanotto

Albumi sai erinomaisen vastaanoton. Blackmetalreviews.com -sivuston arvioija antoi albumille täydet pisteet, ja totesi Mikko Aspan luotsaaman yhden miehen lekan keräävän momentumia joka julkaisulla. Hän sanoi albumin nimikkokappaleen ”Return into the City of Slaughter” olevan keskeisessä roolissa pitkänä, tunnelmallisena ja vihantäyteisenä teoksena, jolla Aspa kanavoi inhottavan vihansa tyylikkäästi. Imperiumi.net -sivuston Serpent antoi albumille kahdeksan tähteä kymmenestä, ja sanoi albumin puhuttelevan erityisesti yhtyeen vanhemman tuotannon suosijoita, vaikka laskikin albumin oman asteikkonsa välimaastoon, ja sanoi siltä puuttuvan aiemmista tuotoksista tutun maagisuuden.

## Kappaleet
#
#
#
#
#	
#
#

## Kokoonpano
* Mikko Aspa – kaikki instrumentit, laulu

## Lähteet

## Aiheesta muualla
* 
*
Kotajoki (Etelä-Varanki)

**Kotajoki** (myös *Oitsijoki* tai *Oihtsujoki*,  , ) on Barentsinmereen laskeva joki Etelä-Varangin kunnassa Finnmarkin läänissä Norjassa.

## Joen kulku
Joki saa alkunsa Norjan alueella lähellä Norjan ja Suomen rajaa Rajapään tunturin eteläpuolelta, käväisee Suomen puolella Vätsärin erämaa-alueella ja palaa Norjan puolelle, missä se virtaa Sandnesdalenin () laaksossa etelälounaasta pohjoiskoilliseen ja laskee mereen Varanginvuonon yhtenä sivuhaarana olevassa Kotajoenvuonossa (myös *Pitkävuono* tai *Utsavuono*, , ).

## Uoma, valuma-alue ja järvet
Joen pääuoman pituus on 44,330&nbsp;km ja valuma-alue 168,31&nbsp;km². Joen leventymänä sen keskijuoksulla on Sandneslangvatnet () -niminen järvi. Suomen puolelta jokeen laskee kolme suomalaisella peruskartalla vailla nimeä olevaa järveä ja joukko lampia lähellä Rajapään autiotupaa. Järvien korkeudet merenpinnasta ovat 197,0 metriä, 200,0 metriä ja 217,5 metriä.

## Lähteet
Lappeenrannan kaupungintalo

**Lappeenrannan kaupungintalo** on Lappeenrannan kaupungin hallintorakennus, jossa toimistotilojen lisäksi sijaitsee myös yli 600-paikkainen Lappeenranta-sali. Kaupungintalo sijaitsee kauppakeskus IsoKristiinan länsipuolella. Kaupungintaloa ympäröivät kadut kulkevat kävelysiltojen alla pysäköintihallien tasolla.

Lappeenrannan kaupungintalon on suunnitellut arkkitehtitoimisto Castrén-Jauhiainen-Nuuttila, ja sen peruskivi muurattiin joulukuussa 1980. Talo rakennettiin vaiheittain: ensimmäiseen vaiheeseen kuului valtaosa tiloista, muun muassa Lappeenranta-sali, ja toisessa vaiheessa lisättiin toimistotiloja. 2010-luvulla kiinteistön mahdollista laajennusta on kaavailtu yhdeksi uuden oikeustalon sijoituspaikaksi, mutta oikeustalohanke on viivästynyt.

## Lappeenranta-sali
Kaupungintalokiinteistön keskellä sijaitsevassa Lappeenranta-salissa järjestetään noin 150 tilaisuutta vuosittain. Salin avajaiskonsertti pidettiin huhtikuussa 1983. Salin koko on 910 neliömetriä, ja siinä on pohjaltaan neljännesympyrän muotoinen nouseva 621-paikkainen katsomo. Sali on Lappeenrannan kaupunginorkesterin kotisali, ja siellä pidetään myös joka kolmas vuosi järjestettävät Lappeenrannan valtakunnalliset laulukilpailut. Akustiikan on suunnitellut Alpo Halme.

Talossa on myös pienempiä vuokrattavia kokoussaleja sekä ravintola.

## Sorjosen kuvauspaikka
Televisiosarjassa *[[Sorjonen]]* Lappeenrannan kaupungintalon teknisen toimen kokoushuone on esittänyt kaupunginjohtajan työhuonetta. Tila nimettiin vuonna 2017 kokoushuone Sorjoseksi.

## Lähteet
Kotajoki

**Kotajoki** on usean joen nimi. Näihin kuuluvat:

* Kotajoki, joki Kemijärvellä Lapissa Suomessa
* Kotajoki (, ), joki Etelä-Varangissa Finmarkin läänissä Norjassa ja Inarissa Lapissa Suomessa
Ivan Kotljarevskyi

**Ivan Petrovytš Kotljarevskyi** (; 9. syyskuuta (J: 29. elokuuta) 1769 Pultava – 10. marraskuuta (J: 29. lokakuuta) 1838 Pultava) oli ukrainalainen runoilija ja näytelmäkirjailija, joka julkaisi vuonna 1798 ensimmäisen ukrainankielisen kaunokirjallisen teoksen *Enejida*. Häntä pidetään nykyaikaisen ukrainalaisen kirjallisuuden isänä.

Kotljarevskyi oli maata omistamaton aatelismies. Hän opiskeli 1780-luvulla Pultavan teologisessa seminaarissa ja toimi sen jälkeen maaseudun aatelisperheiden kotiopettajana. Hän palveli vuosina 1796–1808 upseerina Venäjän armeijassa ja komensi ukrainalaista kasakkarykmenttiä vuoden 1812 sodassa. Myöhemmin hän työskenteli erilaisten hyväntekeväisyysjärjestöjen palveluksessa ja oli vuosina 1812–1821 Pultavan teatterin taiteellinen johtaja.

Kotljarevskyin pääteos on humoristinen runoelma *Enejida*, jota hän työsti vuodesta 1794 ja jonka ensimmäinen osa julkaistiin Pietarissa vuonna 1798 ilman hänen lupaansa. Se on ivamukaelma antiikin roomalaisen Vergiliuksen runoelmasta *[[Aeneis]]*. Kotljarevskyi vaihtoi sankaritarun hahmot kansankieltä puhuviksi ukrainalaisiksi kasakoiksi, jotka seikkailevat Ukrainan hetmanaatin lakkauttamisen jälkeisinä vuosina kuin Vergiliuksen troijalaiset sankarit ikään. Teos matkii useiden muiden kirjoittajien vastaavia Vergilius-parodioita, joista selkein esikuva on venäläisen Nikolai Osipovin versio. Teoksensa saavuttaman suosion innoittamana Kotljarevskyi laajensi sen kattamaan koko alkuperäisen *Aeneaan* juonen. Viimeinen, kuudes osa ilmestyi vuoden 1820 tienoilla, mutta koko teos julkaistiin yksissä kansissa vasta Kotljarevskyin kuoltua vuonna 1842. Kotljarevskyi kirjoitti myös ensimmäiset ukrainankieliset näytelmät *Natalka Poltavka* ja *Moskal-Tšarivnyk*, joiden kantaesitys oli Pultavassa vuonna 1819. Mykola Lysenko on säveltänyt *Natalka Poltavkasta* suositun oopperan vuonna 1889.

Kotljarevskyin koti Pultavassa muutettiin museoksi vuonna 1952.

## Lähteet

## Aiheesta muualla
Mandé

**Mandé** on maalaiskunta Koulikoron alueen Katin piirissä Malissa. Sen keskuskylä Ouezzindougou sijaitsee Nigerjoen oikealla rannalla 15 kilometriä Bamakosta lounaaseen. Kunnassa on 57&nbsp;300 ja keskuskylässä 5&nbsp;400 asukasta (vuonna 2009).

Mandén kunnan pinta-ala on 532,25 neliökilometriä. Se rajoittuu idässä Katin piirin Kalabancoron ja Sanankoroban, etelässä Dialakoroban ja Bancoumanan, lännessä Sibyn ja pohjoisessa Doubabougoun, Dogodoumanin ja Sangarébougoun kuntiin sekä koillisessa Bamakon kaupunkialueeseen. Seutu on pinnanmuodostukseltaan tasankoa. Sen läpi virtaa Nigerjoki. Ilmasto on sudanilaistyyppinen.

Kuntaan kuuluu 26 kylää. Asukkaat ovat etupäässä mandinkoja.

Kunnan läpi kulkee Bamakosta Guinean rajalle johtava asfaltoitu maantie RN5 sekä Bamakosta Kangabaan johtava huonokuntoinen RR15. Seudun pääelinkeino on maanviljely. Tärkeimmät viljelykasvit ovat puuvilla, maapähkinä, hirssi, riisi, maissi ja lehmänpapu. Lisäksi harjoitetaan karjanhoitoa, kalastusta, kaupankäyntiä sekä hyödynnetään metsiä, hiekkaa ja soraa. Samankossa on traktorien kokoonpanotehdas.

Kunnassa toimii 22 alakoulua, kahdeksan yläkoulua, kolme koraanikoulua ja lukutaitokeskus. Terveyspalveluihin kuuluu neljä kunnallista terveyskeskusta. Vesihuolto käsittää kaivoja, porakaivoja ja vesiposteja.

## Lähteet
All the Money in the World

**All the Money in the World** on vuonna 2017 ensi-iltansa saanut jännityselokuva, jonka on ohjannut Ridley Scott. Sen pääosia esittävät Michelle Williams, Christopher Plummer, Mark Wahlberg, Romain Duris, Charlie Plummer, Andrew Buchan ja Timothy Hutton. Elokuva perustuu John Pearsonin vuonna 1995 kirjoittamaan kirjaan *Painfully Rich: The Outrageous Fortunes and Misfortunes of the Heirs of J. Paul Getty*, jonka on sovittanut käsikirjoitukseksi David Scarpa. 

Elokuva kertoo tositarinaan pohjautuen öljymiljardööri J. Paul Gettystä, joka kieltäytyi tekemästä yhteistyötä pojanpoikansa John Paul Getty III:n kidnapanneen ’Ndrangheta-mafiajärjestön kanssa vuonna 1973.

Kevin Spacey näytteli alun perin elokuvan pääosaa. Kun häntä syytettiin seksuaalisesta häirinnästä, hänet korvattiin Christopher Plummerilla marraskuussa 2017. Osa elokuvasta jouduttiin kuvaamaan uudelleen. Uusintakuvaus kesti 9 päivää ja maksoi 10 miljoonaa dollaria lisää elokuvan 40 miljoonan dollarin budjettiin, mutta elokuva valmistui alkuperäiseen määräpäivään mennessä. Mark Wahlbergille maksettiin lisätyöstä 1,5 miljoonan dollarin palkkio, mutta Michelle Williams sai palkakseen alle 1 000 dollaria.

*All the Money in the World* sai ensi-iltansa 18. joulukuuta 2017 Samuel Goldwyn Theaterissa, Beverly Hillsissä. Teatterijulkaisu oli 25. joulukuuta 2017 Yhdysvalloissa ja 12. tammikuuta 2018 Suomessa. Elokuva sai hyvän vastaanoton kriitikoilta. Se oli ehdolla vuoden 2018 Golden Globe -gaalassa parhaasta ohjauksesta, ja lisäksi Michelle Williams oli ehdolla naispääosastaan ja Christopher Plummer miessivuosastaan. Plummer oli myös ehdolla parhaan miessivuosan Bafta-palkintoon. Elokuva tuotti 57 miljoonan dollaria lipunmyyntituloina.

## Näyttelijät

## Arvosteluja

## Katso myös
**[[Trust (vuoden 2018 televisiosarja)|Trust]]* (2018), tv-sarja samasta aiheesta

## Lähteet

## Aiheesta muualla
* 
* 
*
Australian avoin tennisturnaus 2018 – miesten nelinpeli

Henri Kontinen ja John Peers olivat puolustava mestaripari, mutta hävisivät toisella kierroksella parille Radu Albot ja Chung Hyeon. Turnauksen voittivat Oliver Marach ja Mate Pavić.

## Sijoitetut pelaajat


# Łukasz Kubot /  Marcelo Melo *(puolivälierät)*
# Henri Kontinen /  John Peers *(2. kierros)*
# Jean-Julien Rojer /  Horia Tecău *(2. kierros)*
# Pierre-Hugues Herbert /  Nicolas Mahut *(2. kierros)*
# Jamie Murray /  Bruno Soares *(2. kierros)*
# Bob Bryan /  Mike Bryan *(välierät)*
# **[[Oliver Marach]] /  [[Mate Pavić]] (mestarit)**
# Raven Klaasen /  Michael Venus *(1. kierros)*
# Feliciano López /  Marc López *(2. kierros)*
# Rohan Bopanna /  Édouard Roger-Vasselin *(3. kierros)*
# Juan Sebastián Cabal /  Robert Farah *(loppuottelu)*
# Pablo Cuevas /  Horacio Zeballos *(1. kierros)*
# Santiago González /  Julio Peralta *(1. kierros)*
# Ivan Dodig /  Fernando Verdasco *(1. kierros)*
# Marcin Matkowski /  Aisam-ul-Haq Qureshi *(puolivälierät)*
# Rajeev Ram /  Divij Sharan *(3. kierros)*


## Kaavio

### Loppukierrokset

### Kaavion yläosa
#### Lohko 1

#### Lohko 2

### Kaavion alaosa
#### Lohko 3

#### Lohko 4

## Lähteet
* Main draw
Porsche Supercup Bahrainin Grand Prix 2012

**Porsche Supercup Bahrainin Grand Prix 2012** oli Porsche Supercup -kauden 2012 ensimmäinen osakilpailu, joka ajettiin 21.–22. huhtikuuta Bahrain International Circuitin moottoriradalla Bahrainissa. Kilpailu ajettiin Formula 1:sten Bahrainin GP:n ohessa.

## Tulokset
### Lauantain kilpailu

### Sunnuntain kilpailu

## Lähteet
Humalalaikkio

**Humalalaikkio** eli **ptelea** (*Ptelea trifoliata*) on ruutakasveihin kuuluva lehtipensas, jota käytetään myös koristekasvina. Laji esiintyy alkuperäisenä Pohjois-Amerikassa, muun muassa Yhdysvaltojen itäosassa. Humalalaikkio voi kasvaa 4–8 metriä korkeaksi. Sillä on tummanvihreät kolmisormiset lehdet ja siipipalteiset siemenet, jotka ovat 2,5 senttimetriä halkaisijaltaan.

## Lähteet

## Aiheesta muualla
* Suomen Lajitietokeskus: Humalalaikkio – ''Ptelea trifoliata''
* Arboretum Mustila: Ptelea (''Ptelea trifoliata'')
* ITIS: ''Ptelea trifoliata'' 
* United States Department of Agriculture (USDA): ''Ptelea trifoliata'' 
* Centre for Agriculture and Biosciences International (CABI): ''Ptelea trifoliata'' (Hoptree)
Izmail Sreznevski

**Izmail Ivanovitš Sreznevski** (; 13. kesäkuuta 1812 Jaroslavl – 21. helmikuuta 1880 Pietari) oli venäläinen kielitieteilijä ja slavisti. Hän tutki venäjän kielen varhaishistoriaa, mutta hänen eräillä töillään oli merkittävä vaikutus myös ukrainalaisten kansallisen identiteetin muotoutumiseen.

Sreznevski opiskeli valtiotiedettä Harkovan yliopistossa ja oli nuoruudessaan 1830-luvulla keskeisiä henkilöitä ”Harkovan romantiikaksi” kutsutussa varhaisessa akateemisessa kiinnostuksessa ukrainalaiseen kulttuuriin. Hän perehtyi slavistiikkaan ja julkaisi vuonna 1832 kokoelman keräämiään slovakialaisia kansanlauluja. Vuosina 1833–1838 hän julkaisi kokoelman *Zaporožskaja starina* (”Zaporožjen muinaisuus”), joka sisälsi hänen keräämäänsä Zaporožjen kasakoiden muinaisesta elämästä kertovaa kansanrunoutta selityksineen. Tässä teoksessa kuvattiin ensimmäisen kerran ukrainalaisia venäläisistä erillisenä kansakuntana. Teos sai ilmestyessään innostuneen vastaanoton, mutta 1870-luvulla suurin osa sen sisältämistä väitetysti vanhoista kansanrunoista osoitettiin nykyaikaisiksi väärennöksiksi. Sreznevski itse siirsi myöhemmin huomionsa venäjän kieleen ja luopui ukrainalaismielisyydestään.

Sreznevski oli slaavilaisen filologian professorina Harkovan yliopistossa vuosina 1842–1846 ja Pietarin yliopistossa vuodesta 1847 kuolemaansa asti. Vuodesta 1854 hän oli myös Venäjän tiedeakatemian jäsen ja toimitti tiedeakatemian kielitieteellistä lehteä, jossa hän julkaisi monia merkittäviä muinaiskirkkoslaavin ja muinaisvenäjän historiaan liittyneitä alkuperäislähteitä. Sreznevksin selvitys *Mysli ob istorii russkogo jazyka* (1849) oli merkkipaalu venäjän kielen historian tutkimuksessa. Ukrainan kieltä hän piti useimpien aikalaistensa tavoin vain venäjän kielen murteena. Hänen tutkimuksensa toimivat pohjana nykyään kiistellylle teorialle kantavenäjän kielestä, josta nykyinen venäjä ja ukraina olisivat suhteellisen myöhään erkaantuneet. Sreznevski kokosi aineistoa suureen muinaisvenäjän sanakirjaan, jota alettiin julkaista 1890-luvulla.

Sreznevskin tunnettuja oppilaita olivat muun muassa Vladimir Lamanski, Aleksandr Pypin, Anton Budilovitš ja Vikenti Makušev.

## Lähteet

## Aiheesta muualla
Emanuel Barbara

**Emanuel Barbara** (27. lokakuuta 1949 – 5. tammikuuta 2018) oli kapusiineihin kuulunut maltalainen pappi, joka toimi Malindin hiippakunnan piispana Keniassa, kunnes kuoli äkillisesti 68-vuotiaana. 

Barbara nimitettiin myös apostoliseksi hallinnoijaksi Mombasan arkkihiippakuntaan marraskuussa 2013; tästä tehtävästä hän luopui helmikuussa 2015.

## Lähteet
Karjalan tasavallan kansalliskirjasto

**Karjalan tasavallan kansalliskirjasto** ( lyh. НбРК, ) on Venäjällä, Karjalan tasavallan pääkaupungissa Petroskoissa toimiva tasavallan kansalliskirjasto. Se toimii Karjalan tasavallan kulttuuriministeriön alaisuudessa. Vuoden 2018 alussa kirjaston johtajana oli Marina Nikishina.

Ensimmäinen yleinen kirjasto perustettiin Petroskoihin 15. lokakuuta 1833. Toiminta saavutti kuitenkin vain pienen osan väestöstä. Vuonna 1865 kokoelmaan kuului 887 kirjaa ja niitä luki 105 henkeä. Vuonna 1872 kokoelma sisälsi 1047 teosta; kirjasto oli nimetty kaupungissa vierailleen ja kirjastolle 300 ruplaa lahjoittaneen suuriruhtinaan mukaan Aleksein kirjastoksi. 

Vuonna 1918 kirjaston kokoelmat käsittivät jo 40&nbsp;000 julkaisua, joita luki 40 vakitusta ja 300 tilapäistä asiakasta. Samana vuonna kirjasto kuitenkin paloi. Seuraavana vuonna perustettiin Läänin lukutupa, johon koottiin kirjoja pappis- ja opettajaseminaareista, lukioista ja kauppakerholta. Sotavuosina 1941-1943 kirjaston toiminta siirrettiin (Vienan) Kemiin. Tämän jälkeen kirjastoa ja sen kokoelmaa entistettiin. Vuonna 1947 kirjasto muutettiin Karjalais-suomalaisen SNT:n (vuodesta 1956 Karjalan ASNT:n) yleiseksi valtionkirjastoksi.

Vuonna 1959 kirjasto muutti K. J. Gutinin suunnitelmaan rakennukseen Pushkinskajakadulle. Se sai Karjalan tasavallan kansalliskirjaston aseman vuonna 1991. Vuonna 2015 avattiin nelikerroksinen laajennusosa, jolloin kansalliskirjaston tilat kasvoivat yhteensä 4&nbsp;771 neliömetriin.

Kirjaston kokoelmat käsittävät yli 1 miljoonaa kirjaa eri kielillä ja yli 500 000 sarjajulkaisujen numeroa. Sähköisessä muodossa on yli 2 miljoonaa tallennetta. 

## Lähteet

## Aiheesta muualla

*Karjalan kansallisbibliografia  (bibliography.karelia.ru)
*Elektronnaja biblioteka avtorov Karelii  (avtor.karelia.ru)
*Natsionalnaja biblioteka Respubliki Karelija  (youtube.com)
*Natsionalnaja biblioteka Respubliki Karelija  (culture.ru)
Porsche Supercup Euroopan Grand Prix 2012

**Porsche Supercup Euroopan Grand Prix 2012** oli Porsche Supercup -kauden 2012 neljäs osakilpailu, joka ajettiin 24. kesäkuuta Valencian katuradalla Espanjassa. Kilpailu ajettiin Formula 1:sten Euroopan GP:n ohessa.

## Tulokset

## Lähteet
Elokuvavuosi 2019

**Elokuvavuosi 2019** käsittelee vuoden 2019 aikana ensi-iltansa saaneita elokuvia ja elokuvamaailman merkittäviä tapahtumia.

## Suomen katsotuimmat elokuvat

## Eniten tuottaneet elokuvat

## Ensi-iltoja

### Tammi–maaliskuu

### Huhti–kesäkuu

### Heinä–syyskuu

### Loka–joulukuu

## Lähteet

## Aiheesta muualla
*
Kjell Aukrust

**Kjell Aukrust** (19. maaliskuuta 1920 Alvdal, Hedmark, Norja – 24. joulukuuta 2002 Oslo, Norja) oli norjalainen prosaisti, runoilija, taiteilija ja kuvittaja. Hän oli 1900-luvun jälkipuoliskolla Norjan rakastetuimpia humoristeja niin piirtäjänä kuin kirjoittajanakin.

Aukrustin isä oli Stortinget-edustaja Lars Aukrust, setä runoilija Olav Aukrust, veli Odd Aukrust, merkittävä taloustieteilijä, joka vastasi Norjan valtion tilastotoimiston Statistisk sentralbyrån tutkimustoiminnasta, sekä serkku Tor Aukrust. Hänen puolisonsa oli Kari Holter vuodesta 1947.

Aukrust piti itseään ennen kaikkea piirtäjänä. Norjan Nasjonalgalleriet järjesti vuonna 1987 hänen piirroksistaan näyttelyn.

Aukrustin kirjoitti lapsuudestaan Alvdalissa kolmiosaiset muistelmat *Simen*, *Bonden* ja *Bror Min*. Hän loi kuvitteellisen Flåklypan kylän ja sen asukkaat. Niiden pohjalta ohjasi Ivo Caprino 1975 animaatioelokuvan *[[Pilvikallion vauhtikisat]]*. Elokuva oli ensimmäinen täysimittainen norjalainen animaatioelokuva. Siitä tuli kansainvälinen menestys, ja siitä on tehty versiot yli 70 kielelle.

Kylän asukkaita on mukana myös täysimittaisessa käsin piirretyssä animaatiossa *Solan, Ludvig og Gurin med reverompa*. Vuonna 1998 ensi-iltaan tulleen elokuvan tapahtumapaikkoja ovat Oslo ja Alvdal.

Alvdalissa on vuonna 1996 perustettu Aukrust-talo, jossa on esillä hänen töitään.

## Suomennetut teokset
* *Pilvikallion vauhtikisat*, joka pohjautuu samannimiseen elokuvaan.

## Lähteet

## Aiheesta muualla
* 
* The Aukrust Center  
* Kjell Aukrust, Store norske leksikon
Marie Hamsun

**Marie Hamsun** (19. marraskuuta 1881 Elverum, Hedmark, Norja – 4. elokuuta 1969 Nørholm i Landvik, Aust-Agder, Norja) oli norjalainen kirjailija ja näyttelijä. Hänen puolisonsa oli kirjailija Knut Hamsun.

Hamsun julkaisi kaksi runokokoelmaa ja useita lastenkirjoja. Viisiosainen *Bygdebarn*-sarja (1924–1957) seuraa neljän sisaruksen, kahden pojan ja kahden tytön, elämää ympäristössä, joka muistuttaa kirjailijan lapsuuden kotiseutua *Strandbygdaa* Elverumissa. Kaksi ensimmäistä ovat episodimaisia kuvauksia maatilan elämästä ja leikeistä. Kirjat on käännetty useille kielille, ja hän sai viimeisestä kirjasta Norja kulttuuriministeriön lasten- ja nuortenkirjapalkinnon. Elämästään Knut Hamsunin kanssa hän kirjoitti kaksi muistelmakirjaa skrev hon två erinringsböcker: *Sateenkaari* (*Regnbuen*, 1953) ja *Kultasateen alla* (*Under gullregnen*,1959).

Marie ja Knut Hamsunilla oli neljä lasta Tore, Arild, Cecilia ja Ellinor.

## Suomennetut teokset
* *Tunturilaakson lapset: kotona ja karjamajalla*, (*Bygdebarn heime og på saetra*) suom. Leena Karro. WSOY, 1943. - WSOY, 1976 - (Nuorten toivekirjasto ; 32.). .
* *Tunturilaakson lapset talvipuuhissa* (*Bygdebørn om vinteren*), suom. Leena Karro. WSOY, 1947.
* *Sateenkaari: kirja Knut Hamsunista ja minusta* (*Regnbuen*), suom. Lauri Hirvensalo; runot suom. Mikko Kilpi. WSOY, 1954.
* *Kultasateen alla* (*Under gullregnen*), suom. Inkeri Lattu. WSOY, 1960.

## Palkinnot ja tunnustukset
*Norjan kulttuuriministeriön lasten- ja nuortenkirjallisuuspalkintojen kirjallisuuspalkinto 1957

## Lähteet
Villa Achille

**Villa Achille** on Helsingin Meri-Rastilassa sijaitseva talvihuvila, jonka rakennutti saksalainen Fritz Achilles. Huvilan nimen alkuperäinen kirjoitusasu onkin *Villa Achilles*. 1910-luvulla rakennetun hirsihuvilan on suunnitellut arkkitehti Fritz Lüsch. Vuonna 1967 huvila myytiin rakennusliike Polarille. Helsingin kaupungille se siirtyi vuonna 1990. Helsinki vuokrasi rakennuksen yksityiselle catering-yritykselle vuonna 2004.

## Lähteet
Lester Thurow

**Lester Carl Thurow** (7. toukokuuta 1938 – 25. maaliskuuta 2016) oli taloustieteilijä ja MIT Sloan School of Managementin dekaani. Thurow opiskeli Harvardin yliopistossa taloustieteen tohtoriksi. Thurow kirjoitti talouteen liittyviä kirjoja, joista kolme oli New York Timesin bestsellereitä. Teoksessa *The Zero-Sum Society* Thurow kuvasi makrotalouden nollasummapeliksi. 

## Teokset
* *The Zero-Sum Society: Distribution and the possibilities for economic change* (1980)
* *Dangerous Currents: The state of economics* (1983)
* *The Zero-Sum Solution: Building a world-class American economy* (1985)
* *Head to Head: The Coming Economic Battle Among Japan, Europe and America* (1993)
* *The Future of Capitalism: How today's economic forces shape tomorrow's world* (1996)
* *Building Wealth: The new rules* (1999).
* *Fortune Favors the Bold: What we must do to build a new and lasting global prosperity* (2003).

## Lähteet
Uusi paviljonki

**Uusi paviljonki** () on Kauniaisten ruotsinkielisen koulukeskuksen yhteyteen vuonna 2002 valmistunut kulttuurirakennus, jonka merkittävin tila on jopa 380-paikkainen, sellisti Seppo Kimasen mukaan nimetty konserttisali. Rakennuksen on suunnitellut arkkitehtitoimisto Lehto Peltonen Valkama, pääsuunnittelijana Tarmo Peltonen. Konserttisalin akustiikan on suunnitellut Akukon Oy, vastaavana konsulttina Henrik Möller.

Puupaneloitu Seppo Kimanen -sali sopii erityisesti kamarimusiikin esittämiseen. Salin sointi on säädettävissä yhdeksän akustiikkaverhon avulla. Salissa on 220-paikkainen kokoontyöntyvä katsomo, minkä lisäksi salin etupermannolle mahtuu 160 irtotuolia.

Uusi paviljonki toimii Kauniaisten musiikkijuhlien päänäyttämönä.

Uuden paviljongin tiloissa on lisäksi luokkahuoneita eri kerroksissa. Pohjakerroksen luokkahuoneet toimivat konserttisalin vaatesäilytystiloina.

## Lähteet
Pitch Perfect 3

**Pitch Perfect 3** on vuonna 2017 ensi-iltansa saanut musikaalikomediaelokuva, jonka on ohjannut Trish Sie. Se on jatko-osa elokuvalle *[[Pitch Perfect 2]]* (2015) ja elokuvatrilogian viimeinen osa. Elokuva on kaupallisesti kaikkien aikojen toiseksi menestynein musikaalikomedia, trilogian toisen osan ollessa menestynein.

*Pitch Perfect 3* sai ensi-iltansa Yhdysvalloissa 22. joulukuuta 2017 ja Suomessa 5. tammikuuta 2018.

## Rooleissa

## Arvosteluja

## Viitteet
M-Anisidiini

**m-Anisidiini** eli **3-metoksianiliini** (C7H9NO) on aromaattinen aniliinin johdannaisiin kuuluva orgaaninen yhdiste. Yhdistettä voidaan käyttää orgaanisen kemian synteeseissä. m-Anisidiini on o- ja p-anisidiinien isomeeri.

## Ominaisuudet
Huoneenlämpötilassa m-anisidiini on väritöntä nestettä. Yhdiste liukenee hieman veteen ja hyvin esimerkiksi happoliuoksiin ja etanoliin. Yhdiste on myrkyllistä ja sille altistuminen voi johtaa methemoglobiinin muodostumiseen veressä, mikä ilmenee muun muassa ihon värin muuttumisena sinertäväksi.  Yhdiste on heikko emäs.

## Valmistus ja käyttö
m-Anisidiinia voidaan valmistaa pelkistämällä m-nitroanisolia. Tyypillisempi tapa on kuitenkin asetyloida m-aminofenoli m-asetamidofenoliksi, joka metyloidaan ja amidiryhmän hydrolyysin seurauksena muodostuu m-anisidiinia. m-Anisidiinia voidaan käyttää muiden yhdisteiden kuten väriaineiden valmistukseen, mutta sen käyttö ei ole yhtä merkittävää kuin isomeeristen anisidiinien.

## Lähteet
Koneenrakentajakilta

**Koneenrakentajakilta ry** (lyhenne **KoRK**) on Tampereen yliopiston tekniikan ja luonnontieteiden tiedekuntaan kuuluva konetekniikan opiskelijoiden ainejärjestö. Kilta toimii Tampereen yliopiston ylioppilaskunnan TREYn piirissä ja on myös Tampereen Teekkarit ry:n perustajajäsen. Killan tarkoituksena ja tehtävänä on tukea opintoja tarjoamalla erilaisia opiskeluun ja sosiaaliseen kanssakäymiseen liittyviä tapahtumia ja palveluja. Kilta järjestää monenlaista toimintaa jäsenistölle. Kiltalaisille järjestetään mm. kurssitilaisuuksia, illanviettoja, tutustumismatkoja sekä hankkii opinto- ja ammattiohjausta. Kiltaan kuuluu noin 400 jäsentä.

Koneenrakentajakilta on Tampereen Teekkarit ry:n perustajajäsen ja Tampereen ylioppilaskunnan TREYn piirissä toimiva järjestö.

## Historia
Koneenrakentajakilta on perustettu 7.12.1967. Hervannassa kilta on toiminut vuodesta 1974, jolloin Konetalo valmistui yliopistokampukselle. Alkujaan kilta kuului Tampereen teknillisen korkeakoulun ja sittemmin Tampereen teknillisen yliopiston teknisten tieteiden tiedekuntaan. Vielä 1990-luvulla  KoRKilla oli jäseniä yli 1&nbsp;000, mutta tämän jälkeen killasta ovat erkaantuneet Automaatiotekniikan kilta Autek, Materiaali-insinöörikilta MIK, Ympäristöteekkarikilta YKI ja Tuotantotalouden kilta Indecs . Kilta rekisteröityi yhdistykseksi vuonna 2017.

## Katso myös
* Teekkarikulttuuri
* Luettelo Suomen teekkarikilloista

## Aiheesta muualla
* Koneenrakentajakillan internetsivusto
* Koneenrakentajakillan LinkedIn
* Koneenrakentantajakillan Instagram
* Tampereen Teekkarit

## Lähteet